PATVIRTINTA

 Vilniaus r. Pagirių gimnazijos

 Direktoriaus

 2025 m. kovo 19 d. įsakymu Nr.V-089

VILNIAUS R. PAGIRIŲ GIMNAZIJOS

MOKINIŲ ELGESIO TAISYKLĖS GIMNAZIJOS VALGYKLOJE

1. Mokiniai maitinami gimnazijos valgykloje, laikantis sanitarinių – higieninių reikalavimų.
2. Valgykloje mokiniai perka maistą ir valgo tik pagal direktoriaus patvirtintą mokinių maitinimo grafiką.
3. Už tvarką ir švarą valgykloje atsakingi valgyklos darbuotojai, budintys mokytojai.
4. Visi mokiniai privalo laikytis eilės principo.
5. Siekiant užtikrinti greitą mokinių aptarnavimą, mokiniai privalo prieš stodami į eilę susipažinti su valgiaraščiu, kainomis.
6. Pradinių klasių mokinius į valgyklą lydi jų mokytoja.
7. Valgykloje privaloma elgtis kultūringai, pagal valgyklos darbuotojų, budinčių mokytojų teisėtus nurodymus (elgesio, aptarnavimo, atsiskaitymo, indų grąžinimo ir kitais klausimais).
8. Mokyklos valgykloje galima tik valgyti, negalima rašyti, skaityti, žaisti.
9. Valgykloje draudžiama išdykauti, triukšmauti, mėtyti maistą, stumdyti inventorių, jį laužyti, gadinti valgymui skirtus įrankius.
10. Mokiniai negali užimti vietų prie stalo iš anksto arba bendravimui.
11. Baigus valgyti privaloma sutvarkyti savo vietą, pristumti kėdę, nepalikti ant stalo šiukšlių, indų, maisto trupinių, nunešti indus į tam skirtą vietą.
12. Mokiniai neaptarnaujami nuskambėjus skambučiui į pamoką, išskyrus III-IVG klasių mokinius, kuriems nėra pamokos.
13. Mokiniai su striukėmis, paltais į valgyklą neįleidžiami ir neaptarnaujami.
14. Draudžiama išnešti iš valgyklos indus ir kitą valgyklos inventorių.
15. Netyčia sudaužius lėkštę arba stiklinę, išpylus maistą ant stalo ar grindų, būtina pranešti budinčiam mokytojui arba valgyklos darbuotojui.
16. Už piktybišką elgesio taisyklių valgykloje nesilaikymą ir tyčia sugadintą valgyklos inventorių materialiai atsakingi mokinio tėvai.
17. Mokinys ar mokyklos darbuotojas, turintys nusiskundimų dėl valgyklos personalo elgesio ar maisto kokybės, informuoja mokyklos administraciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_